เขาสรรพยา

เขาสรรพยา  เป็นเขาในตำบลสรรพยา อำเภอสรรพยา จังหวัดชัยนาท เป็นภูเขาโดดมีความสูง 102 เมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)

ชื่อของเขาสรรพยาปรากฏในตอนหนึ่งของวรรณคดี เรื่อง รามเกียรติ์ ตอนหนุมานตามหาสมุนไพร ณ เขาสรรพยาแห่งนี้ เมื่อพระลักษมณ์ต้องศรอินทรชิต หนุมานจึงต้องไปเชิญภูเขานี้มา เนื่องจากมีสมุนไพรชื่อ สังกรณีตรีชวา ยังปรากฏชื่อในรัชสมัยของสมเด็จพระนารายณ์มหาราช ในคราวเสด็จพระราชดำเนินไปนครสวรรค์เพื่อรับช้างเผือก โดยเขาสรรพยากลายเป็นเส้นทางสุดท้ายที่ปรากฏในเอกสาร หลักฐานทางวรรณกรรม เรื่อง นิราศนครสวรรค์ ในอดีตเขาสรรพยาไม่ค่อยมีใครรู้จักเป็นเพียงภูเขาที่ตั้งอยู่กลางทุ่งนา การเดินทางไปลำบาก จนกระทั่งชาวบ้านได้ขึ้นไปค้นพบวัตถุโบราณบนภูเขา เช่น อุโบสถ เจดีย์ ศาลาการเปรียญ ที่บริเวณไหล่เขามีวัดเขาสรรพยา

บนเขาสรรพยามีงานแกะสลักนูนต่ำเป็นรูปหนุมานบนหินขนาดใหญ่และเป็นที่ตั้งของศาลเจ้าพ่อเสือ มีถ้ำน้ำมนต์หรือถ้ำพระฉาย มีน้ำอันศักดิ์สิทธิ์ ชาวบ้านเชื่อกันว่าสามารถรักษาโรคได้ทุกชนิด ถ้ำกบ ถ้ำลับแลหรือถ้ำมหาสมบัติ ถ้ำค้างคาว ต้นกรณีและตรีชวา ซึ่งเป็นยาสมุนไพร

อ้างอิง

หมวดหมู่:ภูเขาในประเทศไทย
หมวดหมู่:อำเภอสรรพยา
หมวดหมู่:ภูมิศาสตร์ของจังหวัดชัยนาท